Vyf riglyne om geestelik fiks te bly - Kruispad e-tydskrif
In Hebreërs 12 se
eerste verse kry ons vyf riglyne om ons te help om daagliks in ons geloof te
Deur ds. Maarten
Die doel van die
brief Hebreërs is om gelowiges aan te moedig om in die geloof te volhard. In
Hebreërs 12 word ons geloofslewe met ’n wedloop vergelyk. Maar jy moenie
daaraan dink as ’n resies om te sien wie eerste kom nie! Dis eerder ’n marathon
of hinderniswedloop, waarin die uithouvermoëns van die atlete tot die uiterste
beproef word. Die toets is nie om te sien wie wen nie, maar of jy die wedloop
kan voltooi. Daarvoor het jy volharding nodig.
Kyk na die
volgende 5 riglyne wat Hebreërs 12:1-2 gee om jou te help dat jy nie “geestelik moeg word en uitsak nie”
“Terwyl ons dan so groot skare geloofsgetuies
rondom ons het …” (Hebreërs 12:1).
Ons moet nooit
vergeet van die gelowiges wat ons vooruitgegaan het en onder druk volhard het
nie. Dink aan die kerkgeskiedenis wat vertel van Christene wat onder druk en
vervolging getrou gebly het en oorwin het. Dink aan jou eie voorgangers in die
geskiedenis van jou voorgeslagte, jou ouers en grootouers. Almal die bewyse
daarvan dat God getrou is aan sy verbond. Hulle almal is die skare op die
paviljoen wat jou aanmoedig.
Hierdie vers verwys veral na die vorige hoofstuk (Hebreërs 11) met die voorbeelde
van gelowiges soos Abel, Noag en Abraham, wat deur volharding die geloofwedloop
voltooi het. As jy mooi gaan kyk na die name sal jy sien dit is nie volmaakte
mense nie, maar gewone sondaars soos ons wat deur die genade van God die
wenpaal gehaal het.
Die belangrikste wat jy hier moet raaksien is dat jy nie alleen is nie. Jy mag
ook nie deelneem asof jy alleen is nie. Jy het medegelowiges wat saam met jou
hardloop. Sien mekaar raak, en herinner mekaar aan die genade van God. Besoek
mekaar, vertroos mekaar, bid vir mekaar, vermaan mekaar, vergewe mekaar en dien
mekaar en doen mee aan die aktiwiteite van die gemeente.
“… laat ons elke las van ons afgooi,”
“… ook die sonde wat ons so maklik verstrik,”
“… laat ons die wedloop wat vir ons voorlê, met
volharding hardloop …” (Hebreërs 12:2)
“ … die oog gevestig op Jesus, die Begin en
Voleinder van die geloof” (Hebreërs 12:2).
Fokus op die
wenstreep, die ewige lewe, waar Jesus Christus staan. In terme van die wedloop
is Hy ons afrigter, wat self ook die wedloop gehardloop én voltooi het. Hy het
eerste gehardloop en eerste klaar gemaak! Volg in Jesus se spore en hou by die
pad wat Hy gebaan het – deur sy dood aan die kruis.
Fokus daagliks so op Christus dat jy meer en meer vir die wêreld dood is en vir
Christus lewe. Hy gee jou die wenresep. Deur sy voorbeeld in oog te hou, kry jy
daagliks nuwe moed. Hy sal jou die krag gee om tot die einde te volhard. Hou
vas aan die belofte wat Jesus in Matteus 24:13 gee: “Maar wie tot die einde volhard, sal gered word.”